section_heading: Životopis
paragraph_text: Svjestan svojih ne baš velikih glasovnih mogućnosti, okrenuo se glumi i teatralnom nastupu na pozornici (padao je na koljena, plakao), a takvim je nastupima pridobio grupu trajnih obožavatelja koji su ga bezrezervno podržavali. Njegovi su obožavatelji napravili prave male demonstracije nakon festivala "Beogradsko proleće", kada je – po njihovu mišljenju – Marjanoviću nepravedno uskraćena prva nagrada. Svoje obožavatelje, zvane Đokisti, Marjanović je uvijek vrlo brižno podržavao i poticao.